Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsának Elnökétől

*7. sz. napirend*

**ELŐTERJESZTÉS**

**a Társulási Tanács 2024. december 6-i ülésére**

**Tárgy:** Ajánlattétel jármű vásárlásra

**Előterjesztő:** Dr. Árvay István elnök

|  |
| --- |
| Előkészítő szervezeti egység: Mosonmagyaróvári Polgármesteri Hivatal – Önkormányzati Osztály, |
| Készítette: Czinderné dr. Hegedüs Éva térségi koordinátor |
| Pénzügyi fedezetet igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

**Tisztelt Társulási Tanács!**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa 54/2024 (XI.14.) TT határozatával döntött arról, hogy a Mosonmagyaróvári Polgármesteri Hivatal tulajdonában álló, a Társulás üzemeltetésében lévő VOLVO XC60 típusú gépjárművet meg kívánja vásárolni. A felajánlott vételi ár értékbecslés alapján meghatározott bruttó 10.084.000 Ft.

Mosonmagyaróvár Város Önkormányzat Képviselő-testülete 2024. november 28. napi ülésén úgy határozott, hogy a VOLVO XC 60 típusú gépjárművet licit útján kívánja értékesíteni. A kikiáltási ár: bruttó 10.084.000 Ft.

Fentiek alapján javaslom, hogy a Társulási Tanács hatalmazza fel az Elnököt, hogy a liciten vegyen részt és tegyen ajánlatot bruttó 10.084.000 Ft összegben.

Kérem a Tisztelt Tanácsot, hogy támogassa az előterjesztést.

Mosonmagyaróvár, 2024. november 29.

 Dr. Árvay István s.k. elnök

**Határozati javaslat:**

**……/2024. (XII.06.) TT. határozat**

1. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa úgy dönt, hogy felkéri az Elnököt, hogy a Mosonmagyaróvár Város Önkormányzat Képviselő-testülete által kiírt árverésen vegyen részt és tegyen ajánlatot bruttó 10.084.000 Ft összegben.
2. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa felhatalmazza az Elnököt az árverésen történő részvételhez szükséges jognyilatkozatok megtételére.

Felelős: Dr. Árvay István elnök

Határidő: 2024. január 15.